UDHËZIM
Nr. 3242, datë 18.12.2014

PËR SIGURIMIN E DEPOZITAVE NË SHOQËRITË E KURSIM-KREDITIT

Në bazë dhe për zbatim të pikës 5, shkronja “b”, të nenit 53 dhe nenit 67 të ligjit nr. 53/2014, datë 22.5.2014, “Për sigurimin e depozitave”, i ndryshuar; nenit 53, pika 4, të ligjit nr. 8269, datë 23.12.1997, “Për Bankën e Shqipërisë”, i ndryshuar, Banka e Shqipërisë, me propozim të Agjencisë së Sigurimit të Depozitave:

UDHËZON:

KREU I
DISPOZITA TË PËRGJITHSHME

Neni 1
Objekti

Objekti i këtij udhëzimi është përcaktimi i kushteve, procedurës dhe afateve në lidhje me:
a) anëtarësimin e shoqërive të kursim-kreditit në skemën e sigurimit të depozitave;
b) vlerësimin e shumës së depozitës së siguruar dhe shumës së kompensimit, kontributet dhe primet e sigurimit; 
c) shkëmbimin e informacionit, procesin e verifikimit dhe informimin e publikut;
d) marrjen e masave ndaj shoqërive të kursim-kreditit ose unioneve të tyre në rast të mospërmbushjes së dispozitave ligjore dhe nënligjore të sigurimit të depozitave, përfundimin e sigurimit të depozitës dhe përjashtimin e shoqërive të kursim-kreditit nga skema e sigurimit të depozitave.

Neni 2
Fusha e zbatimit

Ky udhëzim zbatohet për të gjitha subjektet që kërkojnë të licencohen si SHKK ose që janë licencuar nga Autoriteti Mbikëqyrës për të ushtruar veprimtari si shoqëri kursim-krediti dhe unionet e tyre në përputhje me ligjin nr. 8782, datë 3.5.2001, “Për shoqëritë e kursim-kreditit”, i ndryshuar, dhe/ose çdo ligj ndryshues i tij.

Neni 3
Baza ligjore

Ky udhëzim del në bazë të ligjit nr. 53/2014, datë 22.5.2014, “Për sigurimin e depozitave”, të ligjit nr. 8269, datë 23.12.1997, “Për Bankën e Shqipërisë”, i ndryshuar. 

Neni 4
Përkufizime

1. Termat e përdorur në këtë udhëzim kanë të njëjtin kuptim me atë të përcaktuar në nenin 3 të ligjit nr. 53/2014, datë 22.5.2014, “Për sigurimin e depozitave” (për thjeshtësi këtej e tutje do të quhet “Ligji”, nenin 3 të ligjit nr. 8782, datë 3.5.2001, “Për shoqëritë e kursim-kreditit”, i ndryshuar, dhe/ose çdo ligj ndryshues i tij.
2. Në kuptim të termit “depozitë” të nenit 3, pika 13, shkronja “b”, të ligjit, nuk përfshihen kontributet e anëtarëve në kapitalin e SHKK-së. 

Neni 5
Marrëdhëniet dhe përfaqësimi

1. SHKK-të hyjnë në marrëdhënie të drejtpërdrejta me Agjencinë në zbatim të ligjit dhe të këtij udhëzimi.
2. SHKK-të, të anëtarësuara në një union të licencuar nga Autoriteti Mbikëqyrës, mund të përfaqësohen nga ky union në marrëdhëniet me Agjencinë. Agjencia ka të drejtë të informohet dhe verifikojë drejtpërdrejt SHKK-të e anëtarësuara në unione, sipas njoftimit përkatës të saj drejtuar Unionit dhe/ose SHKK-së anëtare. 
3. Unioni njofton Agjencinë në rast se një ose disa anëtarë largohen prej tij.
4. Unionet janë subjekt i dispozitave të këtij udhëzimi, për aq sa kryejnë veprimtari për sigurimin e depozitave në emër të SHKK-ve anëtare. 
KREU II
PRANIMI NË SKEMËN E SIGURIMIT TË DEPOZITAVE

Neni 6
Kushtet për t’u pranuar në skemën e sigurimit të depozitave

1. Për pranimin në skemë SHKK-të plotësojnë kushtet e mëposhtme:
e) kushtin për krijimin dhe zotërimin e ligjshëm të zyrave për çdo SHKK, të cilat minimalisht të mundësojnë shërbimin e arkës dhe veprimet me klientët, duke garantuar sigurinë fizike të tyre;
f) në kushtin e aftësimit profesional të personelit dhe organeve drejtuese lidhur me zbatimin e kuadrit ligjor dhe nënligjor për sigurimin e depozitave; 
g) kushtin për krijimin e sistemeve të administrimit dhe operacionale të cilat përfshijnë: mbajtjen e dosjeve për kontratat e depozitave dhe kredive, mandatet etj. të cilat shërbejnë si dokumente justifikuese për regjistrimet kontabël të SHKK-së. 
h) kushtin për mbajtjen e saktë të të dhënave për depozitat dhe depozituesit në format shkresor dhe elektronik me qëllim identifikimin e depozituesit me një person konkret dhe përcaktimin e saktë të shumës që SHKK-ja i detyrohet këtij depozituesi;
i) kushtin teknik për krijimin e regjistrit elektronik të ruajtjes dhe përpunimit të të dhënave për depozituesit dhe depozitat në funksion të identifikimit unik dhe konkret të depozituesit në këtë regjistër, të vlerësimit të shumës së depozitës së siguruar, përllogaritjes të primit vjetor dhe vlerësimit të shumës së kompensimit, sipas kërkesave të përcaktuara në anekset 4 dhe 5 të këtij udhëzimi;
j) kushtin e informimit të publikut për dhënien e informacionit të saktë dhe të plotë mbi skemën e sigurimit të depozitave sipas kërkesave të përcaktuara në aneksin 6 të këtij udhëzimi;
 k) kushtin e gjendjes financiare. Për plotësimin e këtij kushti, SHKK-të duhet të dëshmojnë se kanë gjendje financiare, e cila siguron vazhdimësinë e veprimtarisë gjatë vitit të parë të anëtarësimit të SHKK-së në skemë. Për SHKK-të që janë licencuar nga Autoriteti Mbikëqyrës përpara miratimit të këtij udhëzimi, vlerësimi i gjendjes financiare bëhet në bazë të treguesve të zbatueshëm nga Autoriteti Mbikëqyrës lidhur me nivelin e kapitalit, rezultatin financiar dhe nivelin e kredive me probleme. Për SHKK-të e reja, vlerësimi i gjendjes financiare do të bëhet në bazë të planit të veprimtarisë/biznesit, sipas aneksit 1, formularit 6 të këtij udhëzimi;
l) kushtin e plotësimit të parimeve kryesore të drejtimit të përgjegjshëm, si për shembull: ndarjen e funksioneve dhe përgjegjësive, shmangien e konfliktit të interesit, funksionimin e një komiteti kontrolli efektiv etj. 
m) paguajnë kontributin fillestar;
 2. SHKK-të krijojnë sisteme elektronike, të cilat mundësojnë në çdo kohë ruajtjen dhe gjenerimin e të dhënave për depozitat, depozituesit dhe huat, sipas kërkesave të këtij udhëzimi. Përditësimi i të dhënave në sistemet elektronike kryhet brenda ditës pasardhëse të punës nga momenti i kryerjes së veprimit me klientin.
3. Agjencia ka të drejtë të kërkojë në çdo moment nga SHKK-të anëtare të skemës, raportimin në formë elektronike të të dhënave mbi depozitat dhe depozituesit në përputhje me aneksin 4 dhe 5 të këtij udhëzimi.
4. Unioni mund të mbështesë SHKK-në anëtare për qëllime të krijimit të sistemeve elektronike dhe të raportimit të të dhënave mbi depozitat dhe depozituesit në përputhje me kërkesat e këtij udhëzimi.
5. SHKK-të e anëtarësuara në skemë, duhet të plotësojnë kushtet e parashikuara sipas këtij neni gjatë ushtrimit të veprimtarisë së tyre. 

Neni 7
Kërkesa për anëtarësimin në skemën e sigurimit të depozitave

1. Subjektet, që kanë paraqitur kërkesë për licencim si shkak pranë Autoritetit Mbikëqyrës, drejtpërdrejt ose nëpërmjet Unionit, paraqesin njëkohësisht në Agjenci kërkesën për anëtarësimin në skemë, sipas aneksit 1 të këtij udhëzimi, si dhe planin e veprimeve për përmbushjen e kushteve, njëkohësisht me dorëzimin në Autoritetin Mbikëqyrës të kërkesës për licencë si SHKK.
2. Unionet, e krijuara nga SHKK-të të anëtarësuara në skemë, njëkohësisht me paraqitjen e kërkesës për licencë si union në Autoritetin Mbikëqyrës, dorëzojnë në Agjenci kërkesën sipas aneksit 2 për përmbushjen e kushteve të përcaktuara në nenin 6 të këtij Udhëzimi, si dhe planin e veprimeve për përmbushjen e tyre, për aq sa Unioni do të kryejë veprimtari për sigurimin e depozitave në emër të SHKK-ve anëtare.
3. Dokumentacioni i kërkuar në këtë nen duhet të jetë në gjuhën shqipe, në origjinal ose në kopje të noterizuar.
4. Kur dokumentacioni i paraqitur nuk përputhet me kërkesat e këtij udhëzimi, si dhe kur nuk plotësohen kushtet të përcaktuara në nenin 6 të tij, Agjencia njofton me shkrim subjektin në lidhje me mangësitë, papajtueshmërinë apo për informacion shtesë, brenda dhjetë ditësh pune nga evidentimi i tyre.
5. Agjencia kryen verifikimin në vend të plotësimit të kushteve nga subjekti, si dhe mund të kërkojë informacion shtesë.
6. Mangësitë e gjetura dhe vërejtjet e bëra në lidhje me zbatimin e këtij udhëzimi, korrigjohen nga subjekti brenda një muaji nga dita e marrjes së njoftimit nga Agjencia. Në rast të plotësimit të kushteve, mangësive dhe vërejtjeve të bëra, Agjencia njofton SHKK-në dhe unionin për pranimin e kërkesës për shqyrtim dhe pagesën e kontributit fillestar.
7. SHKK-ja brenda tre ditëve pune nga marrja e njoftimit bën pagesën e kontributit fillestar.
8. Këshilli Drejtues i Agjencisë vendos për refuzimin ose dhënien e vërtetimit për plotësimin e kërkesave ligjore dhe nënligjore lidhur me sigurimin e depozitave pas arkëtimit të kontributit fillestar.
9. Agjencia, jo më vonë se shtatë ditë kalendarike nga data e vendimit të Këshillit Drejtues të Agjencisë për dhënien e vërtetimit për plotësimin e kërkesave ligjore dhe nënligjore lidhur me sigurimin e depozitave, njofton subjektin dhe dërgon në Autoritetin Mbikëqyrës këtë vendim.
10. Agjencia dhe Autoriteti Mbikëqyrës bashkëpunojnë gjatë licencimit dhe anëtarësimit të subjekteve në skemë. 

Neni 8
Vendimi për anëtarësimin në skemën e sigurimit të depozitave

1. Autoriteti Mbikëqyrës në çdo rast licencon subjektin, që kërkon të veprojë si SHKK ose union, pasi ka marrë vendimin e Këshillit Drejtues të Agjencisë për dhënien e vërtetimit për plotësimin e kërkesave ligjore dhe nënligjore lidhur me sigurimin e depozitave.
2. Këshilli Drejtues miraton vendimin për anëtarësimin e subjektit në skemën e sigurimit të depozitave pas licencimit të subjektit nga ana e Autoritetit Mbikëqyrës brenda 3 ditësh pune nga marrja e njoftimit me shkrim nga Autoritetit Mbikëqyrës.
3. Agjencia njofton brenda tre ditëve subjektin për anëtarësimin në skemën e sigurimit të depozitave, duke i njoftuar datën, vendin dhe orën e dhënies së certifikatës për sigurimin e depozitave.

Neni 9
Publikimi i vendimit për pranim, regjistrimi dhe dhënia e certifikatës

1. Vendimi për anëtarësimin në skemën e sigurimit të depozitave për subjektet e këtij udhëzimi botohet në Fletoren Zyrtare dhe të paktën në një gazetë kombëtare me tirazhin më të madh. 
2. SHKK-ja publikon certifikatën e sigurimit të depozitave në një vend të dukshëm, në mjediset ku ajo ushtron aktivitetin në territorin e Republikës së Shqipërisë.
3. Agjencia mban një regjistër të disponueshëm për konsultim nga publiku, ku regjistrohen të gjitha certifikatat e dhëna për sigurimin e depozitave.
4. Regjistri përmban minimalisht informacionin/dokumentet e mëposhtëm: 
a) një kopje e certifikatës;
b) emërtimi i SHKK-së;
c) një kopje të vendimit të Këshillit Drejtues për pranimin e SHKK-së në skemë.

Neni 10
Pajisja me certifikatë për sigurimin e depozitave në rast të ndryshimit të emrit

1. Në rast të ndryshimit të emrit, SHKK-ja paraqet në Agjenci kërkesën, sipas Aneksit 3 të këtij udhëzimi, për t’u pajisur me certifikatë të re. Kërkesa shoqërohet me vendimin e organit përkatës të subjektit për ndryshimin e emrit, kopje të ekstraktit lëshuar nga Qendra Kombëtare e Regjistrimit me reflektimin e ndryshimit të emrit dhe një kopje të licencës së Autoritetit Mbikëqyrës me emrin e ndryshuar. 
2. Agjencia, nëse e gjykon të nevojshme, mund të kërkojë nga subjekti informacion shtesë përveç atyre të parashikuara në pikën 1 të këtij neni, si dhe përmbushjen e kushteve të tjera të nevojshme.
3. Këshilli Drejtues i Agjencisë miraton ndryshimin në certifikatën e sigurimit të depozitave jo më vonë se 30 ditë kalendarike nga data e dorëzimit të kërkesës për ndryshimin e certifikatës. 
4. Agjencia, brenda shtatë ditëve kalendarike nga miratimi i ndryshimit të certifikatës, njofton subjektin për vendimin e Këshillit Drejtues për ndryshimin dhe tërheqjen e certifikatës për sigurimin e depozitave.
5. Certifikata e re mban datën e vendimit të Këshillit Drejtues për pasqyrimin e ndryshimit të emrit. 
6. Në çdo rast, Agjencia pajis SHKK-në me certifikatën e re për sigurimin e depozitave, vetëm kundrejt dorëzimit prej saj të certifikatës së mëparshme.
Neni 11
Anëtarësimi në skemën e sigurimit të depozitave në rast transformimi të SHKK-së 

1. Në rast se bashkimi i SHKK-ve të pranuara në skemën e sigurimit të depozitave, bëhet duke krijuar një SHKK të re, atëherë subjektet që do të bashkohen paraqesin kërkesën për anëtarësimin në skemën e sigurimit të depozitave të SHKK-së së re, sipas përcaktimeve të këtij udhëzimi. 
2. Subjektet e interesuara dorëzojnë në Agjenci dokumentacionin e mëposhtëm në të njëjtën kohë me paraqitjen në Autoritetin Mbikëqyrës të kërkesës për miratimin e bashkimit të SHKK-ve:
a) aneksin 1 dhe formularët bashkëngjitur sipas këtij udhëzimi;
b) aneksin 3 dhe formularët bashkëngjitur sipas këtij udhëzimi;
c) vendimet e asambleve përkatëse.
3. SHKK-të, të cilave iu revokohet licenca, dorëzojnë në Agjenci një kopje të vendimit të Autoritetit Mbikëqyrës për revokimin e licencave individuale të SHKK-ve të bashkuara, si dhe certifikatat e sigurimit të depozitave.
4. Në rast se bashkimi i SHKK-ve të licencuara bëhet me përthithje, atëherë SHKK-ja përthithëse ose Unioni në të cilin bën pjesë, paraqet kërkesën për përfshirjen e depozitave të siguruara të SHKK-së që do të përthithet, të cilës do t’i revokohet licenca e Autoritetit Mbikëqyrës, në depozitat e SHKK-së përthithëse, në përputhje me pikën 2 të këtij neni.
5. Agjencia vlerëson nëse SHKK-ja, mbi bazën e të cilës është bërë bashkimi, plotëson kushtet për përfshirjen e depozitave të siguruara të SHKK-së, të cilës do t’i revokohet licenca nga ana e Autoritetit Mbikëqyrës.
6. Agjencia i dërgon një vërtetim Autoritetit Mbikëqyrës në lidhje me plotësimin e kushteve nga SHKK-ja mbi bazën e të cilës është bërë bashkimi. Autoriteti Mbikëqyrës miraton ose refuzon bashkimin e SHKK-ve pas marrjes së opinionit të Agjencisë.
7. SHKK-ja përthithëse ose Unioni në të cilin është anëtarësuar paraqet në Agjenci një kopje të vendimit të Autoritetit Mbikëqyrës për refuzimin ose miratimin e bashkimit, si dhe një kopje të vendimit për revokimin e licencës së SHKK-së përkatëse.
8. SHKK-ja e transformuar paguan kontributin fillestar sipas nenit 14 të këtij udhëzimi. Këshilli Drejtues mund të vendosë përjashtimin nga detyrimi për pagesën e kontributit fillestar për subjektet, të cilët krijohen duke marrë përsipër depozitat dhe detyrimet e një subjekti anëtar ekzistues. 
9. Në çdo rast transformimi, Agjencia pajis SHKK-në me certifikatën e re për sigurimin e depozitave vetëm pasi kjo e fundit të ketë dorëzuar pranë saj certifikatën e mëparshme.

KREU III
VLERËSIMI I SHUMËS SË DEPOZITAVE TË SIGURUARA DHE SHUMËS SË KOMPENSIMIT, KONTRIBUTET DHE PRIMET E SIGURIMIT

Neni 12
Sigurimi i depozitave

1. Agjencia siguron depozitat e individëve në SHKK-të e pranuara në skemën e sigurimit të depozitave, bazuar në:
a) kontratën e depozitës;
b) librezën e kursimit; 
c) kartelën e depozitës;
d) dokumentet kontabël;
e) regjistrin elektronik.
2. Sigurimi i depozitës përfundon kur:
a) depozita klasifikohet si depozitë e pasiguruar,
b) depozita kompensohet nga Agjencia si pasojë e likuidimit të detyruar të SHKK-së.
3. Në rastin e likuidimit vullnetar të SHKK-së, depozitat mbeten të siguruara deri në përfundimin e këtij procesi.
4. Në rastet e transformimit, depozitat e siguruara të SHKK-ve pjesëmarrëse mbeten të siguruara për çdonjërën prej tyre tre muaj pas datës në të cilën Agjencia njoftohet me shkrim nga Autoriteti Mbikëqyrës për përfundimin e procesit të transformimit.
5. SHKK-të dhe/ose unionet zbatojnë nenin 26 të ligjit nëpërmjet krijimit, mirëmbajtjes dhe funksionimit të sistemeve elektronike për mbledhjen, ruajtjen dhe përpunimin e të dhënave për vlerësimin e shumës së depozitave të siguruara në çdo kohë, sipas aneksit 7 “Vlerësimi i shumës së depozitave të siguruara” të këtij udhëzimi.
6. Shuma e depozitave të siguruara është vlera aritmetike që shërben si bazë për përllogaritjen e primit dhe që rezulton nga zbatimi i hapave të mëposhtëm:
a) mbajtja e saktë e të dhënave personale të depozituesit dhe për depozitat e këtij depozituesi;
b) mbajtja e një numri të vetëm (kodit personal) të depozituesit, me qëllim që ai të identifikohet në mënyrë të saktë dhe pa përsëritje;
c) zbatimin e përjashtimeve nga skema e sigurimit të depozitave;
d) përllogaritjen e interesit përkatës të çdo depozite të depozituesit;
e) konvertimin e depozitave në valutë në lekë sipas kursit zyrtar të këmbimit të përcaktuar nga Autoriteti Mbikëqyrës;
f) zbatimin e kushteve kontraktore që zbatohen ndaj çdo depozite (sipas rasteve të përcaktuara në aneksin 7);
g) bashkimi i të gjitha depozitave të depozituesit si një llogari depozitë e vetme;
h) krahasimi i vlerës së depozitës të vetme me 2 000 000 (dy milionë) lekë.

Neni 13
Kompensimi i depozitave

1. Agjencia kompenson depozitat e siguruara vetëm pas njoftimit me shkrim nga Autoriteti Mbikëqyrës se ai ka ndërhyrë në SHKK-në e siguruar. 
2. Agjencia kompenson depozitat e individëve në SHKK-të e pranuara në skemën e sigurimit të depozitave, të dokumentuara nëpërmjet dokumenteve të mëposhtëm:
a) kontrata e depozitës;
b) libreza e kursimit;
c) kartela e depozitës;
d) dokumentet kontabël.
e) regjistrin elektronik.
3. Me qëllim zbatimin e nenit 26 të ligjit subjektet krijojnë, mirëmbajnë dhe garantojnë funksionimin e mirë të sistemeve elektronike, të cilët shërbejnë për mbledhjen, ruajtjen dhe përpunimin e të dhënave për vlerësimin e shumës së kompensimit në çdo kohë, sipas aneksit 8, “Vlerësimi i shumës së kompensimit” të këtij udhëzimi.
 4. Shuma e kompensimit është vlera monetare që Agjencia kompenson, sipas kritereve të përcaktuar në ligj.
5. Për llogaritjen e shumës së kompensimit zbatohen kërkesat e mëposhtme:
a) mbajtja e saktë e të dhënave personale të depozituesit dhe për depozitat e këtij depozituesi;
b) mbajtja e një numri të vetëm (kodit personal) të depozituesit, me qëllim që ai të identifikohet në mënyrë të saktë dhe pa përsëritje;
c) zbatimin e përjashtimeve nga skema e sigurimit të depozitave;
d) përllogaritjen e interesit përkatës të çdo depozite të depozituesit;
e) konvertimin e depozitave në valutë në lekë sipas kursit zyrtar të përcaktuar nga Autoriteti Mbikëqyrës;
f) zbatimin e kushteve kontraktore që zbatohen ndaj çdo depozite (sipas rasteve të përcaktuara në aneksin 8);
g) bashkimi i të gjitha depozitave të depozituesit si një llogari depozitë e vetme;
h) krahasimi i vlerës së depozitës të vetme me 2 000 000 (dy milionë) lekë;
i) zbritja e shumës së detyrimeve të papaguara në kohë të depozituesit ndaj subjektit, që rezultojnë në vonesë shlyerjeje.

Neni 14
Kontributi fillestar

1. Çdo SHKK anëtare e skemës së sigurimit të depozitave, paguan në llogarinë e Agjencisë pranë Autoritetit Mbikëqyrës kontributin fillestar në masën 0,5 % të kapitalit në momentin e pagesës së tij.
2. SHKK-të, në fund të vitit të parë të anëtarësimit në skemë, paguajnë në llogarinë e Agjencisë pranë Autoritetit Mbikëqyrës shtesën e kontributit fillestar, që përllogaritet në masën 0,5 % të kapitalit të krijuar gjatë këtyre 12 muajve.

Neni 15
Primi i vitit të parë të aktivitetit

Primi i vitit të parë të aktivitetit për SHKK-në anëtare të skemës, vlerësohet me 0,3% të mesatares aritmetike të shumës së depozitave të sigurueshme të mbajtura në SHKK në çdo ditë pune të kësaj periudhe sipas aneksit 9 “Mënyra e përllogaritjes së primit të vitit të parë të aktivitetit” të këtij udhëzimi. Agjencia në bashkëpunim me SHKK-në dhe unionin vlerëson në vend depozitat e siguruara në subjekt duke verifikuar plotësimin e kushteve për përllogaritjen e primit, si dhe lëshon një raport verifikimi për këtë qëllim.
2.	Për periudhën e mbetur nga mbarimi i vitit të parë të aktivitetit deri në fund të vitit kalendarik, primi tremujor vijues vlerësohet proporcionalisht dhe paguhet në përputhje me aneksin 10 “Përllogaritja e primit të parë tremujor pas vitit të parë të aktivitetit” të këtij udhëzimi.
Neni 16
Primi tremujor

1. Çdo SHKK i paguan Agjencisë drejtpërdrejt ose nëpërmjet unionit primet e sigurimit.
2. Primi tremujor i sigurimit është 0,075% e mesatares aritmetike të shumës së depozitave të siguruara, që janë të regjistruara në SHKK në ditën e fundit të çdo muaji të tremujorit të mëparshëm.
3. Pagesa e primit bëhet në lekë në llogarinë e Agjencisë në Autoritetin Mbikëqyrës, jo më vonë se data 15 e muajit të parë të tremujorit për të cilin paguhet.
4. Njëkohësisht me pagimin e primit për çdo tremujor çdo SHKK ose union i SHKK-ve i paraqet Agjencisë deklaratën e llogaritjes së primit sipas Aneksit 11 “Deklarata e primit tremujor” të këtij udhëzimi.
5. SHKK-ja ose unioni, në fillim të tremujorit të katërt, por jo më vonë se data 5 dhjetor, dërgon në Agjenci parashikimin e primit që do t`i paguajë asaj për vitin e ardhshëm.
6. Në rastin kur parashikohet deficiti i fondit të sigurimit të depozitave për SHKK-të, Autoriteti Mbikëqyrës, me propozim të Këshillit Drejtues, mund të vendosë arkëtimin e primit tremujor para afatit nga çdo SHKK, në një vlerë jo më të madhe se katër herë primin e fundit të paguar.
7. SHKK-ja nuk do të paguajë primin/et e pagueshëm për periudhën pasardhëse për aq kohë sa shuma e tyre është më e vogël ose e barabartë me shumën e primeve të arkëtuara para afatit. Në çdo tremujor, Agjencia njofton SHKK-të lidhur me korrigjimet përkatëse për pagesën e primit pasardhës.
8. Në rast se primi i llogaritur nga Agjencia gjatë procesit të verifikimit ndryshon nga primi i llogaritur nga shkk-ja ose unioni, diferenca korrigjohet në pagesën e primit tremujor pasardhës. SHKK-ja paraqet veçmas, në deklaratën e primit të tremujorit pasardhës, vlerën e pagesës së korrigjimit të primit të mëparshëm sipas udhëzimeve të Agjencisë. 

Neni 17
Primi shtesë

1. SHKK-ja ose unioni raporton çdo muaj në Agjenci respektimin e treguesve rregullatorë të vendosura nga Autoriteti Mbikëqyrës, brenda datës 15 të muajit pasardhës.
2. SHKK-ja paguan prim shtesë çdo muaj në rast të shkeljes të treguesit “kapital/teprica neto e portofolit të kredive” ose të treguesit “kredi standarde/totali i portofolit të kredive bruto” gjatë gjithë periudhës që zgjat shkelja e treguesve.
3. Së bashku me raportimet sipas paragrafit 1 të këtij neni, SHKK-ja ose unioni sjell në Agjenci, deklaratën e primit shtesë sipas aneksit 14, për sa kohë që të paktën njëri nga dy treguesit më lart është shkelur.
4. Këshilli Drejtues vendos për afatin e pagesës së primit shtesë nga SHKK-ja.
5. SHKK-ja ose Unioni paraqet pranë Agjencisë, nëpërmjet postës elektronike, dokumentin e kryerjes të pagesës të primit shtesë jo më vonë se dita e nesërme e punës nga kryerja e pagesës.
6. Së bashku me raportimin sipas paragrafit të parë të këtij neni, në rastet kur detyrohet të paguajë prim shtesë, SHKK-ja ose unioni duhet të sqarojë në mënyrë të detajuar shkaqet që çuan në thyerjen e secilit tregues. 
7. Në rastet kur primi shtesë duhet paguar dy herë radhazi, përveç raportimit të shkaqeve sipas pikës 6 të këtij neni, SHKK-ja ose unioni duhet të paraqesë pranë Agjencisë edhe një plan masash konkrete, së bashku me afatet përkatëse për përmirësimin e situatës financiare dhe sjelljen në normë të treguesve të shkelur. 
8. Nëse për tre periudha rresht, SHKK-ja paguan prim shtesë, Agjencia informon Departamentin e Mbikëqyrjes në Bankën e Shqipërisë, dhe përgatit një verifikim në vend në SHKK. 
KREU IV
SHKËMBIMI I INFORMACIONIT, INFORMIMI I PUBLIKUT,
VERIFIKIMI I SHKK-ve/UNIONEVE

Neni 18
Shkëmbimi i informacionit ndërmjet Agjencisë me SHKK-të dhe/ose unionet

1. SHKK-të dhe unionet, kanë detyrimin ligjor të informojnë Agjencinë në vazhdimësi mbi veprimtarinë e mbledhjes së depozitave prej tyre, mbi përmbushjen e kushteve sipas ligjit dhe këtij udhëzimi, si dhe mbi gjendjen e tyre finanicare.
2. Agjencia informon SHKK-të dhe unionet si vijon:
a) mbi miratimin e akteve ligjore dhe nënligjore në zbatim të ligjit;
b) për zbatimin e akteve ligjore dhe nënligjore;
c) për trajnimin e personelit të SHKK-ve dhe unioneve.
3. SHKK-të dhe Unionet informojnë Agjencinë për të gjitha masat e marra në zbatim të rekomandimeve të Agjencisë.
4. SHKK-të dhe Unionet informojnë Agjencinë për të gjitha masat e marra nga Autoriteti Mbikëqyrës dhe institucione të tjera publike.
5. SHKK-të dhe unionet bashkëpunojnë me subjektet e autorizuara nga Agjencia ose me atë vetë, për qëllime anketimi dhe studimi për përmirësimin e kërkesave ligjore për sigurimin dhe kompensimin e depozitave.
6. SHKK-të dhe unionet dërgojnë në Agjenci të dhënat sipas anekset 12 dhe 13 të këtij udhëzimi, në mënyrë shkresore dhe elektronike jo më vonë se 10 ditë pune pas përfundimit të çdo muaji. 
7. SHKK-të dhe unionet dërgojnë në Agjenci të dhënat sipas aneksit 15 të këtij udhëzimi, jo më vonë se 10 ditë pune pas përfundimit të çdo tremujori.
8. SHKK-të dhe unionet dërgojnë në Agjenci, për qëllim të përllogaritjes të shumës së sigurimit në mënyrë elektronike, çdo muaj brenda datës 10 të muajit pasardhës, të dhëna për depozitat dhe depozituesit sipas tabelave 1, 2 dhe 3 të aneksit 4.
9. Në rast procesi kompensimi ose simulimi, SHKK-të dhe/ose unionet do të dërgojnë elektronikisht, çdo ditë, të dhënat që përmbahen në aneksin 4 të këtij udhëzimi. 
10. Me kërkesë të Agjencisë, raportimet e përcaktuara në pikat 8 dhe 9 të këtij neni mund të ngarkohen edhe për qëllime të veçanta dhe të paparashikuara me qëllim zbatimin e objektivave publikë të veprimtarisë së saj, sipas afateve të përcaktuara nga Agjencia.
11. SHKK-ja dhe unionet dërgojnë në Agjenci të dhënat për personin përgjegjës për çështjet e sigurimit dhe kompensimit të depozitave. Të dhënat përfshijnë emrin dhe mbiemrin e personit përgjegjës, funksionin e tij, postën elektronike dhe numrin e telefonit. Personat përgjegjës për çështje të sigurimit dhe kompensimit të depozitave caktohen në përputhje me aktet e brendshme normative të subjektit për zbatimin e kushteve sipas këtij udhëzimi. Agjencia njoftohet menjëherë për çdo ndryshim në këtë listë.
12. SHKK-ja dhe unionet dorëzojnë në Agjenci, statutin e subjektit dhe rregulloret e funksionimit të tyre, si dhe aktet për administrimin e depozitave dhe në veçanti për: 
a) përbërjen e Bordit Drejtues, të komitetit të mbikëqyrjes, komitetit të huas dhe administratorëve (nëse ka) të SHKK-së dhe unionit;
b) shtrirjen gjeografike të subjektit dhe të degëve të tij (nëse ka);
c) SHKK-të anëtare të unionit dhe numrin e saktë të tyre; 
d) anëtarësimin ose daljen e SHKK-ve nga unioni;
e) riorganizimin e strukturave;
f) ndryshimin e selisë dhe/ose vendit /adresave sekondare të ushtrimit të aktivitetit;
Agjencia njoftohet, brenda 10 ditëve kalendarike nga data e vendimit të organit përkatës, për çdo ndryshim në këto akte.
13. SHKK-ja dhe unionet dorëzojnë në Agjenci të gjitha aktet që rregullojnë marrëdhëniet SHKK-union, si dhe njoftojnë Agjencinë brenda 10 ditëve kalendarike për çdo ndryshim në këto akte.
14. Unionet dorëzojnë në Agjenci brenda 10 ditëve kalendarike nga përfundimi i kontrollit, aktet për kontrollet e kryera në SHKK lidhur me zbatimin e kuadrit ligjor dhe nënligjor për sigurimin e depozitave. 
15. SHKK-ja dhe unioni dorëzojnë në Agjenci pasqyrat financiare dhe raportin e auditorit të pavarur, njëkohësisht me dorëzimin e tyre në Autoritetin Mbikëqyrës.
16. Së bashku me njoftimin e parashikuar në pikat 8 dhe 9 të këtij neni, subjektet paraqesin në Agjenci edhe dokumentacionin e mëposhtëm:
a) vendimi i organit përkatës të subjektit;
b) në rast se ndryshimi është subjekt i miratimit nga Autoriteti Mbikëqyrës dhe një kopje të vendimit të këtij të fundit. 
17. Subjektet mbajnë përgjegjësi ligjore për vërtetësinë, saktësinë dhe plotësinë e informacionit dhe dokumentacionit të dërguar në Agjenci sipas këtij udhëzimi.
18. Në qoftë se datat e raportimit përkojnë me ditët e pushimit zyrtar, ai kryhet në ditën vijuese të punës. 

Neni 19
Shkëmbimi i informacionit ndërmjet Agjencisë dhe Autoritetit Mbikëqyrës

Agjencia kërkon të dhëna për subjektet anëtare nga Autoriteti Mbikëqyrës, dhe konkretisht të dhëna që kanë të bëjnë me:
a) bilancin kontabël të raportuar nga unionet dhe SHKK-të; 
b) pasqyrën e të ardhurave dhe shpenzimeve të raportuar nga unionet dhe SHKK-të;
c) normat mbikëqyrëse të raportuara nga unioni dhe SHKK-të dhe informacioni cilësor mbështetës. 

Neni 20
Informimi i publikut

1. Agjencia kryen informimin e publikut mbi skemën e sigurimit të depozitave drejtpërdrejt, si dhe nëpërmjet SHKK-ve dhe unioneve.
2. Agjencia bashkëpunon me SHKK-të dhe Unionet për të përcaktuar përmbajtjen e informacionit që përcillet dhe fushatat e informimit të publikut.
3. SHKK-të dhe unionet informojnë depozituesit dhe të tretët mbi sigurimin dhe kompensimin e depozitave në përputhje me aneksin 6 “Mënyrat kryesore për informimin e publikut” të këtij udhëzimi.
4. SHKK-të dhe Unioni tërheqin nga Agjencia materiale për informimin e publikut të përgatitura prej saj brenda afatit të përcaktuar në njoftimin e dërguar. SHKK-të dhe Unionet vendosin materialet e informimit të publikut në një vend të dukshëm në mjediset me të cilat veprojnë në territorin e Republikës së Shqipërisë, si dhe i publikojnë ato në faqen e internetit të SHKK-së ose Unionit.
5. Faqja e internetit të SHKK-së ose Unionit duhet të sigurojë linkun ndërlidhës me faqen e internetit të Agjencisë.
6. SHKK-të përfshijnë në kontratën e depozitës që nënshkruhet nga depozituesi një aneks të veçantë për informimin mbi sigurimin e depozitës, i cili i bashkëlidhet kontratës, sipas modelit të përcaktuar në aneksin 6 të këtij Udhëzimi.
7. SHKK duhet të shtypë në pasqyrat e depozitës dhe fletëpalosjet për depozitat, një shënim në lidhje me sigurimin e depozitës nga Agjencia. Formulimi i këtij shënimi përcaktohet në aneksin 6 të këtij udhëzimi. 
8. SHKK-të vendosin certifikatën për sigurimin e depozitave në një vend të dukshëm në mjediset me të cilat veprojnë në territorin e Republikës së Shqipërisë. 
9. Agjencia siguron trajnime për SHKK-të dhe Unionet për çështje të sigurimit të depozitave.
10. SHKK-të dhe Unionet sigurojnë trajnime për punonjësit e tyre që punojnë me klientët në lidhje me sigurimin e depozitave. 

Neni 21
Verifikimi i SHKK-ve dhe unioneve

1. Agjencia sigurohet për saktësinë dhe vërtetësinë e informacionit dhe dokumentacioneve, edhe nëpërmjet procesit të verifikimit të kryer drejtpërsëdrejti në SHKK-të dhe unionet.
2. Agjencia sipas rastit kërkon nga Autoriteti Mbikëqyrës përfshirjen e përfaqësuesve të saj në ekzaminimet që Autoriteti Mbikëqyrës kryen në SHKK-të dhe unionet.
3. Agjencia verifikon SHKK-të dhe unionet nëpërmjet Grupit të Verifikimit, i cili përbëhet nga punonjës të Agjencisë, sipas çështjeve konkrete të verifikimit. 
4. Agjencia njofton SHKK-të dhe unionet deri në një javë përpara për kryerjen e verifikimit me anë të dërgimit të programit të punës.
5. Programi i punës përbën dokumentin për fillimin dhe zbatimin e procedurave të verifikimit.
6. Rubrikat kryesore të programit të punës janë:
a) objekti;
b) qëllimi; 
c) data e fillimit të verifikimit;
d) data e përfundimit të verifikimit;
e) periudha për t’u verifikuar;
f) personat pjesëmarrës të Grupit të Verifikimit;
g) baza ligjore;
h) problematika dhe materialet e kërkuara për verifikim. 
7. Në rastet e verifikimit në vend të SHKK-ve, që janë anëtare të unionit, programi i punës dërgohet njëkohësisht edhe në unionin përkatës.
8. Personat pjesëmarrës të Grupit të Verifikimit kanë të drejtë t’i kërkojnë personave përgjegjës të SHKK-ve që të paraqesin:
a) një informacion të veçantë ose informacion për çështje të veçanta,
b) një dokument të veçantë ose dokumente për çështje të veçanta.
9. Informacioni ose dokumentet duhet të dorëzohen ose të përpilohen:
a) përpara përfundimit të afatit të arsyeshëm në të cilin kërkohen,
b) në vendin në të cilin kërkohen. 
10. SHKK-të dhe unionet mbajnë përgjegjësi ligjore për vërtetësinë, saktësinë dhe plotësinë e informacionit të paraqitur Grupit të Verifikimit të Agjencisë.
Neni 22
Objekti i verifikimit

1. Drejtimet kryesore të procesit të verifikimit janë, por pa u kufizuar:
a) verifikimi i mbajtjes së të dhënave të depozitave dhe depozituesve, duke evidentuar në veçanti:
- zbatimin e procesit të dokumentimit të depozitave në përputhje me Aneksin 4 “Regjistri i depozituesve dhe depozitave” të këtij Udhëzimi;
- saktësinë e mbajtjes së të dhënave për depozitat një emërore dhe dy emërore dhe të kalimit të një depozite nga një emërore në dy emërore dhe anasjelltas;
- saktësinë e mbajtjes së të dhënave të kontratës së depozitës, librezës së kursimit, kartelës së depozitës, dokumenteve kontabël;
- informimin mbi kallëzimet penale të bëra dhe procesverbalet e mbajtura nga subjekti kundër mbajtësit të depozitës dhe/ose përfaqësuesit të tij në rastet kur janë konstatuar regjistrime të falsifikuara në dokumentacionin e depozitës;
- informimin mbi rastet e zëvendësimit/humbjes të kontratës së depozitës dhe librezës së kursimit (lëshimi i dublikatave);
- informimin mbi veprimet me depozitat me dëshmi trashëgimie dhe prokurë;
- informimin mbi hapjen, veprimet dhe mbylljen e depozitave të kursimit të kushtëzuara dhe depozitat e garancisë. 
b) vlerësimi i metodologjisë dhe saktësisë së përllogaritjes së shumës së depozitës së siguruar, të shumës së kompensimit dhe llogaritjes të primeve të sigurimit. 
c) verifikimi i përputhshmërisë së kuadrit nënligjor të subjekteve me dispozitat e ligjit «Për sigurimin e depozitave», në veçanti manualet teknike të proceseve të punës me përshkrimin e hapave për zbatimin e detyrimeve.
d) verifikimi i mënyrës së informimit të publikut në zbatim të nenit 27 të ligjit «Për sigurimin e depozitave».
e) verifikimi i raporteve të strukturave përkatëse të SHKK-së për auditimin e zbatimit të kërkesave ligjore dhe akteve të subjektit për çështje të sigurimit dhe kompensimit të depozitave, si dhe për administrimin e depozitave.
f) verifikimin e procedurave të përdorura për saktësinë e marrjes së informacionit. 

Neni 23
Masat parandaluese 

1. Grupi i verifikimit në përfundim të procesit të verifikimit, në një takim të posaçëm informon personat përgjegjës në SHKK dhe union, lidhur me gjetjet nga procesi i verifikimit, shkeljet e mundshme nëse ka, kohën e nevojshme që i duhet subjektit për të hartuar planin e masave dhe/ose veprimeve rregulluese, si dhe përfundimet paraprake.
2. Raporti i verifikimit, përmban një përshkrim të detajuar të ecurisë së procedurave të verifikimit, të veprimeve dhe/ose masave rregulluese, si dhe udhëzimeve orientuese.
3. Raporti i verifikimit miratohet nga drejtori i përgjithshëm i Agjencisë. Agjencia i dërgon raportin e verifikimit SHKK-së ose Unionit brenda tre muajve nga përfundimi i verifikimit. 
4. Në rast se shkeljet e konstatuara në raportin e verifikimit nuk korrigjohen brenda afatit të përcaktuar në të, drejtori i përgjithshëm i propozon Këshillit Drejtues miratimin e masave parandaluese sipas ligjit.
5. Subjektet i paraqesin Agjencisë një raport të hollësishëm mbi masat e marra për eliminimin e tyre sipas afatit të përcaktuar në vendimin e Këshillit Drejtues. Agjencia verifikon eliminimin e këtyre shkeljeve dhe merr një vendim mbi pranimin ose refuzimin e raportit mbi eliminimin e shkeljeve sipas ligjit.
6. Në rast refuzimi të raportit mbi eliminim e shkeljeve, Këshilli Drejtues i propozon Autoritetit Mbikëqyrës marrjen e sanksioneve sipas ligjit për SHKK-të.

Neni 24
Sanksionet


1. Banka e Shqipërisë, në rast shkeljeje të dispozitave të këtij udhëzimi nga SHKK-të dhe unionet, me propozim të Agjencisë merr masat ndëshkimore të parashikuara në ligjin “Për shoqëritë e kursim-kreditit” dhe aktet nënligjore të nxjerra në zbatim të tij. 
2. Do të konsiderohen shkelje të këtij udhëzimi, përveç të tjerash, veprimet e mëposhtme:
a) mosdërgimi i informacionit dhe i të dhënave brenda afateve të përcaktuara në këtë udhëzim;
b) raportimi i informacionit ose i të dhënave që dihet se janë të pasakta ose të rreme;
c) përdorimi i paautorizuar ose keqpërdorimi i informacionit dhe i të dhënave;
d) përdorimi i informacionit në kundërshtim me dispozitat e këtij udhëzimi;
e) shkelja e sekretit/konfidencialitetit dhe/ose zbulimi i paautorizuar i informacionit/të dhënave;
f) mosrespektimi i detyrimeve të parashikuara në këtë udhëzim, në lidhje me korrigjimin e të dhënave të pasakta apo të paplota;
g) raportimin e të dhënave në kundërshtim me ligjin për sigurimin e depozitave dhe dispozitat e këtij udhëzimi.
3. Marrja e masave ndëshkimore nga Banka e Shqipërisë ndaj SHKK-ve dhe unioneve nuk përjashton përgjegjësinë civile apo penale, të parashikuar në akte të tjera ligjore dhe nënligjore në fuqi.

KREU V
DISPOZITA PËRFUNDIMTARE

Neni 25
Përjashtimi i SHKK-ve nga skema 

1. Agjencia e përjashton SHKK-në nga skema kur njoftohet me shkrim nga Autoriteti Mbikëqyrës për revokimin e licencës se subjektit.
2. Agjencia njofton Autoritetin Mbikëqyrës për përjashtimin e subjektit të siguruar nga skema, brenda 24 orëve nga vendimi i Këshillit Drejtues.
3. Subjekti, i cili njoftohet nga Agjencia për përjashtimin nga skema e sigurimit të depozitave sipas këtij neni, dorëzon menjëherë në Agjenci certifikatën e sigurimit të depozitave.
4. Në çdo rast, Agjencia kompenson depozitat vetëm pas njoftimit me shkrim nga Autoriteti Mbikëqyrës për ndërhyrjen në subjektin e siguruar.
Neni 26
Dispozita kalimtare

1. SHKK-të që janë licencuar nga Autoriteti Mbikëqyrës përpara miratimit të këtij udhëzimi, drejtpërdrejt ose nëpërmjet Unionit, paraqesin në Agjenci kërkesën për pranimin në skemë brenda datës 15 qershor 2015.

2. SHKK-të ose Unionet dërgojnë në Agjenci dokumentacionin e munguar, si dhe e njoftojnë atë mbi plotësimin e kushteve për pranimin në skemën e sigurimit të depozitave, si dhe gadishmërinë e tyre për t’u verifikuar brenda datës 15 shtator 2015, sipas kërkesave të ligjit dhe të këtij udhëzimi. SHKK-të që plotësojnë kushtet do të anëtarësohen në skemë njëkohësisht.
3. SHKK-të që janë licencuar nga Autoriteti Mbikëqyrës dhe plotësojnë kushtet për pranimin në skemë, para anëtarësimit në skemë, do të raportojnë në Agjenci në mënyrë elektronike të dhënat për depozitat dhe depozituesit sipas aneksit 4 dhe 5 të këtij udhëzimi, sipas kërkesës të Agjencisë. 
4. Kontributi fillestar paguhet në përputhje me kërkesat e këtij udhëzimi.
5. Primi i parë tremujor për SHKK-të që ushtrojnë veprimtari përpara miratimit të këtij udhëzimi, përllogaritet dhe paguhet sipas njoftimit të Agjencisë. 
6. Agjencia merr vendimin për anëtarësimin në skemë të këtyre SHKK-ve pas verifikimit të plotësimit të dokumentacionit dhe kushteve brenda afatit të parashikuar në ligjin “Për sigurimin e depozitave”.

Neni 27
Dispozita përfundimtare

1. Anekset bashkëlidhur janë pjesë përbërëse e këtij udhëzimi.
Me hyrjen në fuqi të këtij udhëzimi, shfuqizohet udhëzimi “Për sigurimin e depozitave në Shoqëritë e Kursim Kreditit”, i miratuar me Urdhër të Guvernatorit të Bankës së Shqipërisë nr. 1311, datë 13.6.2013. 
2. Ky udhëzim hyn në fuqi 15 ditë pas botimit në Fletoren Zyrtare. 

ZËVENDËSGUVERNATOR I PARË
Elisabeta Gjoni


ANEKSI 1

Kërkesë për anëtarësimin në skemën e sigurimit të depozitave të shoqërisë së kursim-kreditit _________________që kërkon të licencohet/të licencuara për të kryer veprimtari në Republikën e Shqipërisë[footnoteRef:2] [2: Formulari plotësohet nga unioni në emër të SHKK/ve anëtare
] 

Me anë të kësaj kërkese i drejtohemi Agjencisë së Sigurimit të Depozitave për të na njohur me kushtet për anëtarësimin në skemën e sigurimit të depozitave në përputhje me ligjin nr. 53/2014, datë 22.5.2014, “Për sigurimin e depozitave”. 
Shprehemi të gatshëm për të plotësuar çdo kërkesë të Agjencisë lidhur me këto kushte në funksion të përmbushjes së detyrimeve të përcaktuara në ligjin “Për sigurimin e depozitave”, si dhe aktet nënligjore në zbatim të tij.
Në aktivitetin që ne propozojmë të kryejmë, angazhohemi për zbatimin e ligjit “Për sigurimin e depozitave”, dhe legjislacionit në Republikën e Shqipërisë.
Bashkëlidhur, do të gjeni informacion për: kapitalin, anëtarët, Bordin Drejtues, komitetin e mbikëqyrjes, komitetin e huas, administratorët (nëse ka), statutin, si dhe planin e veprimtarisë si subjekte, (për secilën shoqëri të kursim-kreditit).
Shënim: plani i veprimtarisë si subjekt ndryshon nga plani i veprimeve për përmbushjen e kushteve për pranimin në skemën e sigurimit dhe kompensimit të depozitave. 

Emri i shoqërisë së kursim-kreditit ose Unionit (bashkëngjitur lista e shoqërive të kursim kreditit.)
_________________________________ 
Adresa______________________________________________
Kërkuesit ______________________________
Nënshkrimi i personit të kontaktit 
Shënim: Kërkesa e shoqëruar me dokumentet dhe me formularët e kërkuar në mbështetje të këtij Udhëzimi dërgohen në adresën e mëposhtme:

Agjencia e Sigurimit të Depozitave Rruga e Elbasanit, 
Pallati pranë Ambasadës Amerikane, nr. 317 Tiranë, Shqipëri.
Kryetari i Bordit Drejtues të SHKK-së		Kryetari i Bordit Drejtues të Unionit 
 (Emër, mbiemër, firmë)			 	(Emër, mbiemër, firmë)

Data e kërkesës për licencë në BSH
Data e protokollimit të kërkesës në Agjenci
Formulari nr. 1 (vazhdim i aneksit nr. 1)
Vendim i Bordit Drejtues për caktimin e personit të kontaktit të Unionit dhe SHKK-ve anëtare
Bordi Drejtues i subjektit të propozuar vërteton që informacioni i paraqitur në këtë kërkesë është i vërtetë dhe i plotë.
Kryetari i bordit është i autorizuar të përfaqësojë subjektin e propozuar në marrëdhëniet me Agjencinë dhe të paraqitet të nënshkruajë para Agjencisë së Sigurimit të Depozitave, përveç rasteve kur Agjencia e Sigurimit të Depozitave, do të kërkojë veprime personale nga anëtarët e tjerë të Bordit Drejtues.
Në rastin e SHKK-ve anëtare të një Unioni, ky i fundit mund të asistojë SHKK-në dhe anëtarët e Bordit Drejtues së saj gjatë procedurave të shqyrtimit të kërkesës për anëtarësim.
Agjencia nuk do të pranojë persona të tjerë qoftë edhe me prokurë të posaçme në marrëdhëniet e saj me SHKK-në që kërkon të anëtarësohet në skemë.

Emërohet si person kontakti:
______________________________________________________________________
(emri) (atësia) (mbiemri)
Adresa:
______________________________________________________________________
(rruga, numri) (qyteti) 
___________________________ (numri i telefonit)
___________________________ (numri i faksit/teleksit)
___________________________ (adresa e postës elektronike)

Datë _____________,
(emri, mbiemri) i anëtarëve të bordit (nënshkrimi)
___________________________ __________________________
___________________________ __________________________
___________________________ __________________________
___________________________ __________________________
___________________________ __________________________
Shënim : Ky formular vërtetohet nga noteri.

Formulari nr. 2 (vazhdim i aneksit nr. 1)

Totali i pjesëve të kapitalit të paguar të SHKK-së (i regjistruar në Qendrën Kombëtare të Regjistrimit në momentin e plotësimit të kësaj kërkese në rubrikën “të dhëna të njoftuara vullnetarisht).
	Nr.
	Përshkrimi
	Data dhe nr. i vendimit të Asamblesë së Aksionarëve/ dt. e regjistrimit në Qendrën Kombëtare të Regjistrimit
	Shuma në lekë

	
	
	
	

	
	
	
	

	
	
	
	



Formulari nr. 3 (vazhdim i aneksit nr. 1)
Numri i anëtarëve, masa e kontributit të anëtarësisë dhe donacione

	Numri i anëtarëve
	Kontributi i Anëtarësisë në vlerë
	Donacione dhe subjekti
	Total

	
	
	
	
	



Formulari nr. 4 (vazhdim i aneksit nr. 1)
Bordi Drejtues, komiteti i mbikëqyrjes, komiteti i huas dhe administratorët (nëse ka) të SHKK-së dhe të unionit së bashku me CV-në e tyre. 

Për SHKK-të
	Nr.
	Emri mbiemri
	Emërtimi i detyrës
	Data e fillimit në detyrë

	
	
	
	

	
	
	
	

	
	
	
	



Për unionet
	Nr.
	Emri mbiemri
	Emërtimi i detyrës
	Data e fillimit në detyrë

	
	
	
	

	
	
	
	

	
	
	
	



Formulari nr. 5 (vazhdim i aneksit nr. 1)
Rrjeti i SHKK-ve dhe unionit
Të paraqiten:
- dokumentet e pronësisë ose të qirasë për ambientet e zyrave
- kontratat e sigurisë fizike

(SHKK-të dhe vendndodhja e tyre në Republikën e Shqipërisë)
	Nr.
	SHKK
	Qyteti
	Adresa e saktë

	
	
	
	

	
	
	
	

	
	
	
	



(Selitë sekondare të unionit dhe vendndodhja e tyre në Republikën e Shqipërisë)
	Nr.
	Rrethi
	Qyteti
	Adresa e saktë

	
	
	
	

	
	
	
	

	
	
	
	



Formulari nr. 6 (vazhdim i aneksit nr. 1)
Plani i përmbledhur i veprimtarisë
Këtu paraqiten tabelat me të dhënat e kërkuara gjatë procesit të licencimit të subjekteve pranë Autoritetit Mbikëqyrës sipas Rregullores “Për licencimin e shoqërive të kursim-kreditit dhe të unioneve të tyre” të miratuar me vendimin nr. 11, datë 27.2.2002 të Këshillit Mbikëqyrës të Bankës së Shqipërisë, dhe përkatësisht:
Formularët 1.1 – 1.6 për SHKK-të të cilat nuk janë anëtare të ndonjë Unioni; dhe
Formularët 2.1 – 2.4 për SHKK-të anëtare të unionit dhe për vetë Unionin.
Shënim: Kjo kërkesë paraqitet pranë Agjencisë së Sigurimit të Depozitave në adresën e mëposhtme:
Agjencia e Sigurimit të Depozitave 
Rruga e Elbasanit, nr. 317, pallati pranë Ambasadës Amerikane
Tiranë, Shqipëri.

ANEKSI 2

Kërkesë për përmbushjen e kushteve për sigurimin dhe kompensimin e depozitave të shoqërive të kursim-kreditit ________[footnoteRef:3] [3: nga unioni që kërkon të licencohet nga Autoriteti Mbikëqyrës dhe krijohet nga SHKK-ja të anëtarësuara në skemën e sigurimit të depozitave.
] 


Me anë të kësaj kërkese i drejtohemi Agjencisë së Sigurimit të Depozitave për të na njohur me kushtet për zbatimin e ligjit 53/2014, datë 22.5.2014, “Për sigurimin e depozitave”.
Shprehemi të gatshëm për të plotësuar çdo kërkesë të Agjencisë lidhur me kushtet në funksion të përmbushjes së detyrimeve të përcaktuara në ligjin “Për sigurimin e depozitave”, si dhe aktet nënligjore në zbatim të tij.
Në aktivitetin që ne propozojmë të kryejmë angazhohemi për zbatimin e ligjit “Për sigurimin e depozitave” dhe legjislacionin në Republikën e Shqipërisë.
Bashkëlidhur, do të gjeni informacion për: zyrat, formimin profesional të anëtarëve të Bordit Drejtues dhe komitetit mbikëqyrës si dhe personelit, funksionet dhe strukturën, kapitalin, anëtarët, Bordin Drejtues, komitetin e mbikëqyrjes, komitetin e huas, administratorët (nëse ka), statutin, si dhe planin e veprimtarisë si subjekte, (për secilën SHKK, si dhe për unionin kur licencohet).
Emri i Unionit (bashkëngjitur lista e shoqërive të kursim kreditit.)
_________________________________ 
Adresa______________________________________________
Kërkuesit ______________________________
Nënshkrimi i personit të kontaktit 
Nënshkrimi i përfaqësuesit të SHKK-së dhe Unionit
Shënim: Kërkesa e shoqëruar me dokumentet dhe me formularët e përcaktuar në aneksin 1 të këtij udhëzimi dërgohen në adresën e mëposhtme:
Agjencia e Sigurimit të Depozitave 
Rruga e Elbasanit, 
Pallati pranë Ambasadës Amerikane, nr. 317 
Tiranë, Shqipëri.

ANEKSI 3

Kërkesë për pajisje me certifikatë të re për sigurimin e depozitave
	
* shëno më poshtë:
ndryshim emri
llojin e transformimit	

Emri i shoqërisë së kursim-kreditit të propozuar
Shoqëria e kursim-kreditit:________________________________________
_____________________________________________________________________ 

Adresa)
____________________________________________________________________,
Shqipëri (qyteti) (rrethi)

Me anë të kësaj kërkese i drejtohemi Agjencisë së Sigurimit të Depozitave, duke i vënë në dispozicion çdo informacion të kërkuar prej saj, për të na pajisur me vërtetim për përmbushjen e kushteve/certifikatë të re për sigurimin e depozitave me emërtimin e ri. 
_______________________________
Kërkuesit
________________________________________
________________________________________
________________________________________
________________________________________

Shënim: Kërkesa e shoqëruar me dokumentet dhe me formularët e kërkuar në mbështetje të këtij udhëzimi dërgohen në adresën e mëposhtme:
Agjencia e Sigurimit të Depozitave
Rruga e Elbasanit, 
Pallati pranë Ambasadës Amerikane, nr. 317 
Tiranë, Shqipëri.

Aneksi 4

Regjistri i depozituesve dhe depozitave

SHKK-të dhe unionet mbajnë informacion për depozitat dhe depozituesit si vijon:
mban dhe siguron në çdo rast këto të dhëna të detyrueshme për çdo depozitues në sistemet elektronike të informacionit dhe në letër: emër, mbiemër, atësi, gjini, lloji i mjetit të identifikimit, numër të mjetit të identifikimit, datëlindjen, adresën e bankës;
mban dhe siguron në çdo rast evidentimin me një shenjë të veçantë në sistemet elektronike të informacionit të depozitave kolateral ose të vendosura si garanci dhe të dhënat analitike të kredive të SHKK-së për të cilat këto depozita janë barrësuar;
mban dhe siguron në çdo rast evidentimin në sistemet elektronike të informacionit të të dhënave analitike për kreditë që ka çdo depozitues në SHKK;
mban dhe siguron në çdo rast evidentimin me një shenjë të veçantë në sistemet elektronike të informacionit të depozitave të vendosura në përfitim të të tretëve me/pa kusht dhe afat përfitimi me të dhënat analitike të kontratave përkatëse.

Të dhëna bazë të detyrueshme për çdo depozitues në SHKK sipas renditjes të mëposhtme:

	nr. rendor
	Kodi unik I SHKK-së
	Kodi unik i identifikimit të individit në sistem
	emër
mbiemër
	datëlindje
	atësi
	gjinia
	Lloji i dok. identifikues
	Numri i mjetit të identifikimit
	Nr. Personal

	data e lëshimit
	af.skad
	Statusi i përjashtuar ose jo nga sigurimi i dhe shkaku sipas ligjit për sigurimin e depozitave (Neni 5)
	adresa e
banimit dhe e regjistrimit
	tel
	adresa e
SHKK-së



Të dhëna bazë jo të detyrueshme për çdo depozitues në SHKK (vazhdim i tabelës më lart):

	Kodi unik i Degës Rajonale, pjesë e të cilës është SHKK-e
	e-mail
	Shtetësia
	Dok. të tjera identifikuese








Të dhënat për depozitat* e çdo depozituesi në SHKK:

	Nr. i llogarisë
	Kodi unik i SHKK-së
	Kodi unik i Degës Rajonale, pjesë e të cilës është SHKK-e
	shuma +interesat
	lloji i monedhës dhe kursi ditor i këmbimit valutor
	Titullari i depozitës
	nr. i titullarëve të depozitës + % e tyre në depozitë
	Statusi i përjashtuar ose jo nga sigurimi i depozitës dhe shkaku sipas ligjit (neni 32 depozitat ë pasigurueshme)
	Të dhënat për kontratën e çeljes së depozitës/
llogarisë 
	Të dhënat e produktit bankar të lidhur me depozitën/llogarinë
	Depozitë kolateral ose garanci
	Depozitë në përfitim të një të treti

	
	
	
	
	
	
	
	
	
	
	
	



Të dhënat për kreditë* e çdo depozituesi në SHKK:

	Nr. i llogarisë
	Kodi unik I SHKK-se
	Kodi unik I Degës Rajonale, pjesë e të cilës është SHKK-e
	Shuma +interesat
	Lloji i monedhës
	Kredimarrësi
	Nr. i kredimarrësve 
+ prioriteti i pagesës
	Totali i detyrimit sipas zërit të kredisë (principali, interesat, këstet në vonesë dhe penalitetet) **
	Lidhja e nr. llogarisë së kredisë me nr. e llog.depozitë kolateral ose garanci (nëse ka)

	
	
	
	
	
	
	
	
	



Të dhënat për pozicionin neto të çdo depozituesi që është subjekt i skemës:

	Nr. rendor
	Kodi unik I SHKK-së
	Kodi unik i Degës Rajonale, pjesë e të cilës është SHKK-e
	Kodi unik i identifikimit të individit në sistem
	 Të dhëna identifikuese
	Totali i depozitave të depozituesit në SHKK 
	Totali i detyrimeve në vonesë të depozituesit në SHKK
	Shuma neto (diferenca ndërmjet totalit të depozitave dhe totalit të detyrimeve në vonesë sipas kontratave përkatëse)

	
	
	
	
	

	
	
	



Të dhënat për llogaritjen e Primit
	nr. rendor
	Kodi unik i SHKK-së
	Kodi unik i Degës Rajonale, pjesë e të cilës është SHKK-e
	Kodi unik i identifikimit të individit në sistem
	Shuma e siguruar për klient
	Primi për klient

	
	
	
	
	

	



* përfshihen të gjitha llojet e produktit depozitë sipas ligjit “Për sigurimin e depozitave”.
** përfshihen të gjitha llojet e kredive apo detyrimeve të tjera që depozituesi ka ndaj SHKK-së.
*** SHKK-ja dhe Unioni duhet të krijojë sisteme elektronike të mbajtjes së këtyre të dhënave, si dhe evidentimi i këtij informacioni duhet të mundësohet për t’u siguruar në mënyrë elektronike, si dhe dokumentare. 

Aneksi 5

Parametrat teknikë që duhet të plotësojë dhe raportet që duhet të gjenerojë sistemi informatik i SHKK-së ose Unionit

Sistemi informatik i shoqërisë së kursim-kreditit dhe unionit duhet të mundësojë në çdo kohë, vendosjen e parametrave të mëposhtëm:
- shumën e mbulimit;
- kursin zyrtar të këmbimit në ditën e vlerësimit;
- kodin e identifikimit të depozituesit; 
- të gjitha kategoritë e produktit depozitë për depozituesin subjekt të skemës;
- të gjitha kategoritë e produktit kredi për depozituesin subjekt të skemës;
- detyrimet e tjera të depozituesit ndaj të tretëve;
- kushtet përjashtuese sipas nenit 32 të ligjit për sigurimin e depozitave.
Gjithashtu, sistemi informatik duhet të mundësojë në çdo kohë gjenerimin e raporteve të mëposhtme:
 - listën e plotë të depozituesve të SHKK-së, që janë subjekt i skemës, së bashku me shumën përkatëse të depozitave të agreguara.
- listën e depozituesve të SHKK-së që nuk janë subjekt i skemës.
- listën e depozitave që nuk përfshihen në skemë.
- konvertimin në lekë të të gjitha depozitave në monedhë të huaj me kursin zyrtar të këmbimit i përcaktuar nga Autoriteti Mbikëqyrës në ditën e vlerësimit kërkuar nga Agjencia.
- evidentimi i depozitave kolateral ose garanci dhe i depozitave të vendosura në përfitim të të tretëve.
- listën e depozituesve që kanë një detyrim kundrejt SHKK-së, me shumën përkatëse të kredisë që ata kanë.
- listën e depozituesve që janë subjekt i skemës pas bashkimit të cilësive të debitorit dhe kreditorit në një të vetëm, e shoqëruar me shumën përkatëse të depozitave të tyre krahasuar me nivelin e mbulimit.
- raporte të ndryshme statistikore në varësi të situatave të ndryshme që do të paraqiten.

ANEKSI 6
MËNYRAT KRYESORE PËR INFORMIMIN E PUBLIKUT

SHKK-të që aplikojnë për t’u pranuar në skemën e sigurimit të depozitave, në zbatim të kritereve të ligjit duhet të plotësojnë kushtet për informimin e publikut, si më poshtë:
1. Të përfshijnë në kushtet e përgjithshme të punës dhe ato të veçanta për depozitat informacionin mbi:
- sigurimin e depozitës (p.sh., informacionin mbi depozituesit dhe depozitat subjekt i skemës së sigurimit të depozitave, shumën e sigurimit etj.)
- masën e kompensimit nga Agjencia
- kushtet dhe afatet e pagimit të kompensimit
- procedurat e sigurimit dhe kompensimit të depozitës
- rolin dhe qëllimin e veprimtarisë së Agjencisë
2. Informacioni sipas pikës 1 shpallet në mjediset publike të SHKK-së.
3. Ekspozimi në vende të dukshme i adezivëve me logon e ASD-së.
4. Shpërndarja e fletëpalosjeve, broshurave dhe materialeve të tjera promovuese të dërguara nga Agjencia, në të gjitha SHKK-të, unionet dhe degët e tyre, si dhe publikimi i tyre në faqen e internetit të SHKK-së ose Unionit.
5. Përfshirja e linkut ndërlidhës të faqes së internetit të Agjencisë me faqen e internetit të SHKK-së ose Unionit.
6. Përfshirja në kontratën e depozitës të një aneksi të veçantë për informimin mbi sigurimin e depozitës, i cili i bashkëlidhet kontratës, sipas modelit të përcaktuar në këtë aneks. 
7. Përfshirja e shënimit në lidhje me sigurimin e depozitës nga Agjencia në formatin e pasqyrave të depozitave, sipas tekstit të përcaktuar në këtë aneks. 
8. Nuk lejohet shpërndarja e materialeve informuese apo të tjera të cilat ofrojnë informacion mbi Agjencinë apo skemën e sigurimit të depozitave pa marrë më parë miratimin për përdorimin e tyre nga Agjencia.

ANEKS I KONTRATËS SË DEPOZITËS PËR INFORMIMIN E PUBLIKUT

Nëse një depozitë që është e rregullt dhe e pagueshme, nuk paguhet nga një SHKK për arsye të cilat lidhen direkt me gjendjen e saj financiare, depozituesit paguhen/kompensohen nga Agjencia e Sigurimit të Depozitave. Depozitat e zj./z.____________________ janë të siguruara dhe kompensohen nga Agjencia e Sigurimit të Depozitave.
Ky kompensim arrin shumën prej 2,000,000 lekë për SHKK. Kjo do të thotë që të gjitha depozitat në të njëjtën SHKK janë agreguar që të llogaritet kufiri i mbulimit/kompensimit. Nëse, p.sh., një depozitues ka një depozitë me afat prej 1,500,000 lekë dhe një depozitë pa afat prej 6,500,000 lekë, atij ose asaj do t’i kompensohet vetëm 2,000,000 lekë.
Në rastet e depozitave të përbashkëta me të drejta të njëjta, kufiri prej 2,000,000 lekë zbatohet për secilin depozitues.
Në rastin e depozitave me person të autorizuar, sigurohet dhe kompensohet vetëm titullari i depozitës.
Nëse në ditën e ndërhyrjes depozituesi ka në subjektin e siguruar një depozitë dhe një kredi, depozita e siguruar krahasohet me nivelin 2 000 000 (dy milion) lekë dhe prej saj zbritet shuma e detyrimeve që rezultojnë në vonesë shlyerjeje në ditën e ndërhyrjes. Shuma e gjetur kompensohet.
Të gjitha depozitat që janë në monedhë të huaj, konvertohen në lekë me kursin zyrtar të Bankës së Shqipërisë, në ditën e kalimit të SHKK-së në likuidim.
Në përgjithësi të gjithë depozituesit individë janë të mbrojtur nga Agjencia e Sigurimit të Depozitave. Të gjitha përjashtimet nga kjo mbrojtje janë të përcaktuara në ligjin “Për sigurimin e depozitave”, dhe mund të gjenden në faqen zyrtare të Agjencisë, www.dia.org.al. SHKK-ja juaj gjithashtu mund t’iu informojë për çdo hollësi të mëtejshme në lidhje me sigurimin ose jo të depozitës suaj. Kjo duhet të konfirmohet dhe në kontratën e depozitës, si dhe në printimin e gjendjes së llogarisë suaj.
Agjencia e Sigurimit të Depozitave, me adresë rruga e Elbasanit, pallati Edilalit, zyra 317, Tiranë, Shqipëri, telefon +355 4 362 989, 347 298, faqja zyrtare www.dia.org.al, është përgjegjëse për realizimin e procesit të kompensimit brenda tre muajve.
Nëse nuk jeni kompensuar brenda këtij afati, duhet të kontaktoni me Agjencinë e Sigurimit të Depozitave. 
Depozita juaj është e siguruar nga një skemë e sigurimit të depozitave, gjë që do të thotë që të gjitha SHKK-të janë anëtare të kësaj skeme dhe ndihmojnë njëra tjetrën për të shmangur falimentimin e ndonjë SHKK-je. Por sidoqoftë nëse falimentimi i ndonjë SHKK-je do të ndodhë, depozitat tuaja do të kompensohen deri në 2,000,000 lekë. 

FORMULIMI I SHËNIMIT NË PASQYRËN E DEPOZITËS

[bookmark: _GoBack]Depozita në Shoqëritë e Kursim Kreditit sigurohet deri në shumën 2,000,000 (dy milion) lekë nga Agjencia e Sigurimit të Depozitave. Për më shumë informacion në lidhje me skemën e sigurimit të depozitave, ju lutem pyesni në degën tuaj lokale në SHKK ose drejtohuni në faqen e internetit të Agjencisë së Sigurimit të Depozitave: www.dia.org.al




Aneksi 7
Vlerësimi i shumës së depozitave të siguruara

SHKK-ja/Unioni, në vlerësimin e shumës së depozitave të siguruara, përcakton depozitat e individëve që janë subjekt i skemës, në përputhje me nenin 3 “Përkufizime” pika 14, nenin 31 “Kushtet e përgjithshme të sigurimit të depozitave”, nenin 32 “Depozitat e pasigurueshme”, dhe nenin 33 “Nivelet maksimale të mbulimit” pika 1, shkronja “b” të ligjit. 
Rasti i parë: 
- Depozituesi ka vetëm një depozitë individuale në lekë:
Në qoftë se kjo depozitë është më e vogël, se 2,000,000 (dy milionë) lekë, ajo sigurohet e plotë (përfshihet interesi ditor i llogaritur në ditën e vlerësimit të primit); 
në qoftë se është më e madhe se 2,000,000 lekë, sigurohet pjesa deri në nivelin 2,000,000 lekë.
- Depozituesi ka disa depozita individuale, të cilat janë në lekë dhe në monedhë të huaj. Depozitat në monedhë të huaj konvertohen në lekë sipas kursit zyrtar të këmbimit të Autoritetit Mbikëqyrës në ditën e vlerësimit, dhe më pas të gjitha depozitat agregohen. Shuma e gjetur nga agregimi, krahasohet me nivelin 2,000,000 lekë dhe sigurohet pjesa e depozitës deri në nivelin e mbulimit.
- Depozituesi ka disa depozita individuale dhe një ose më shumë depozita të përbashkëta me të drejta të plota. Në këtë rast bashkohen të gjitha depozitat individuale duke shtuar edhe pjesën koresponduese të depozitës të përbashkët, e cila ndahet në pjesë të barabarta midis titullarëve të saj, përveç rasteve kur përcaktohet ndryshe në kushtet e vendosjes së depozitës.
Për konkretizim, në rast se një depozitues ka një depozitë të përbashkët me një të afërmin e tij, një depozitë individuale dhe një tjetër të përbashkët me dy persona të tjerë ose më shumë, atëherë ky depozitues është disponues i gjysmës së shumës së depozitës që ka me të afërmin e tij, i depozitës individuale dhe i një të tretës së depozitës së përbashkët me personat e tjerë, ato bashkohen dhe sigurohet pjesa deri në 2,000,000 (dy milionë e pesëqind mijë) lekë. 
Rasti i dytë: Depozituesi ka depozitë të vendosur si garanci për një person të tretë. Në këtë rast e drejta për sigurim të depozitës i njihet titullarit të depozitës. 
Në rast se depozituesi ka edhe depozita të tjera në SHKK këto agregohen me depozitën e vendosur si garanci dhe sigurohet pjesa deri në 2,000,000 (dy milionë) lekë. 
Rasti i tretë: Depozituesi ka depozitë të vendosur me kusht ose me afat në përfitim të një personi të tretë, të drejtat për sigurim të depozitës i njihen titullarit të depozitës deri në plotësimin e afatit ose kushtit përkatës. Në të kundërt, e drejta për sigurim i takon përfituesit të depozitës. Në rastin e depozitës të vendosur në përfitim të një treti pa kusht ose afat, e drejta për sigurimin e depozitës i njihet këtij të fundit. Në rastin e depozitës së vendosur në përfitim të më shumë se një personi të tretë, zbatohen rregullat e parashikuara për depozitat e përbashkëta me të drejta të plota.
Në këtë rast zbatohet agregimi dhe sigurohet pjesa deri në 2,000,000 (dy milionë) lekë. 

Aneksi 8
Vlerësimi i shumës së kompensimit

SHKK-ja/Unioni, në vlerësimin e shumës së kompensimit, përcakton depozitat e individëve që janë subjekt i skemës të sigurimit të depozitave, në përputhje me nenin 3 “Përkufizime” pika 14, nenin 32 “Depozitat e pasigurueshme”, nenin 33 “Nivelet maksimale të mbulimit” pika 1, shkronja “b”, nenin 38 “Kushtet e përgjithshme të kompensimit të depozitave” si dhe nenin 39 “Procedura e kompensimit të depozitave” të ligjit. 
Rasti i parë: 
- Depozituesi ka vetëm një depozitë individuale në lekë:
Në qoftë se kjo depozitë është më e vogël, se 2,000,000 (dy milionë) lekë, ajo kompensohet e plotë (përfshihet interesi ditor i llogaritur në ditën e ndërhyrjes); 
Në qoftë se është më e madhe se 2,000,000 lekë, kompensohet pjesa deri në nivelin 2,000,000 lekë.
- Depozituesi ka disa depozita individuale, të cilat janë në lekë dhe në monedhë të huaj. Depozitat në monedhë të huaj konvertohen në lekë sipas kursit zyrtar të Autoritetit Mbikëqyrës në ditën e ndërhyrjes, dhe më pas të gjitha depozitat agregohen. Shuma e gjetur nga agregimi, krahasohet me nivelin 2,000,000 lekë dhe kompensohet pjesa e depozitës deri në nivelin e mbulimit.
- Depozituesi ka disa depozita individuale dhe një ose më shumë depozita të përbashkëta me të drejta të plota. Në këtë rast agregimi përfshin të gjitha depozitat individuale duke shtuar edhe pjesën koresponduese të depozitës të përbashkët, e cila ndahet në pjesë të barabarta midis titullarëve të saj, përveç rasteve kur përcaktohet ndryshe në kushtet e vendosjes së depozitës. 
Për konkretizim, në rast se një depozitues ka një depozitë të përbashkët me një të afërmin e tij, një depozitë individuale dhe një tjetër të përbashkët me dy persona të tjerë ose më shumë, atëherë ky depozitues është disponues i gjysmës së shumës së depozitës që ka me të afërmin e tij, i depozitës individuale dhe i një të tretës, së depozitës së përbashkët me personat e tjerë, ato agregohen dhe kompensohet pjesa deri në 2,000,000 (dy milionë) lekë.
- Depozituesi ka në subjektin e siguruar një depozitë dhe një kredi. Depozita e siguruar krahasohet me nivelin 2,000,000 (dy milionë) lekë dhe prej saj zbritet shuma e detyrimeve që rezultojnë në vonesë shlyerjeje në ditën e ndërhyrjes. Shuma e gjetur kompensohet.
Rasti i dytë: Depozituesi ka depozitë të vendosur si garanci për një person të tretë anëtar i shkk-së. Titullarit i kompensohet kjo depozitë në rast se depozita është çliruar nga detyrimi i garancisë. 
Rasti i tretë: Kur depozituesi ka depozitë të vendosur me kusht ose me afat në përfitim të një personi të tretë, ai kompensohet nëse nuk është plotësuar afati ose kushti përkatës. 
Në rastin e depozitës të vendosur në përfitim të një treti pa kusht ose afat, kjo depozitë i kompensohet përfituesit. Në rastin e depozitës së vendosur në përfitim të më shumë se një personi të tretë, zbatohen rregullat e parashikuara për depozitat e përbashkëta me të drejta të plota. Në këtë rast zbatohet agregimi dhe kompensohet pjesa deri në 2,000,000 (dy milionë) lekë. 

Aneksi 9
Mënyra e përllogaritjes së primit të vitit të parë të aktivitetit

Përllogarisim për SHKK-në ANONIM, për shembull të licencuar më datë 10 nëntor 20xx1:
Primi i vitit të parë të aktivitetit është i barabartë me 0,3% të mesatares aritmetike të shumës të depozitave të siguruara, që janë regjistruar në fund të çdo dite pune përgjatë 12 muajve të parë të veprimtarisë të SHKK-së.
Shënojmë me:
“Mi” - shumën e depozitave të siguruara në lekë për secilën ditë pune të vitit të parë të aktivitetit të SHKK-së (10 nëntor 20xx1 – 9 nëntor 20xx2);
“i” - dita e punës së vitit të parë të aktivitetit të SHKK-së, sipas kalendarit të Bankës së Shqipërisë nga 1,2,3 ....n;
“d”	- numri i ditëve të punës që ka viti i parë i aktivitetit të SHKK-së;
A - mesatarja aritmetike e shumës së depozitave të siguruara, që janë regjistruar në SHKK në fund të çdo dite pune të vitit të parë të aktivitetit të saj;
P - primi i vitit të parë të aktivitetit.
Vlerësojmë mesataren aritmetike të depozitave për vitin e parë të aktivitetit:
M1 + M2 + M3 + M4 + ……….Mn = A Lekë
d1
Primi i vitit të parë të aktivitetit, që do të paguajë SHKK-ja ANONIM është:

“A” * 0.3%[footnoteRef:4] = P Lekë 			 [4: Sipas vendimit të Këshillit Drejtues të ASD-së me akt nënligjor të Autoritetit Mbikëqyrës (norma e primit do të jetë jo më pak se 0.1 % dhe jo më shumë se 0.5 %. ] 

Primi i vitit të parë të aktivitetit vjetor paguhet njëherësh sipas njoftimit të Agjencisë.
* SHKK-ja dhe Unioni për efekt të transparencës të verifikimit të mënyrës së llogaritjes së primit të sigurimit, duhet të evidentojë në mënyrë të dukshme të gjitha hallkat e ekzekutimit të programit për llogaritjen e primit, nga momenti fillestar i të dhënave analitike për depozitat dhe kreditë, deri në shumën përfundimtare të primit të sigurimit të depozitave.

Aneksi 10
Mënyra e përllogaritjes së primit të parë tremujor pas vitit të parë të aktivitetit*

Primi për SHKK-në ANONIM për periudhën 10 nëntor 20xx2 – 31 dhjetor 20xx2 përllogaritet proporcionalisht, si vijon.

1. Hapi i parë: Përllogaritet primi për tremujorin 1 tetor 20xx2 – 31 dhjetor 20xx2 me 0,075% të mesatares aritmetike të shumës së depozitave të siguruara që janë regjistruar në SHKK në ditën e fundit të çdo muaji të tremujorit të mëparshëm.

Shënojmë me:
“Mk/g/sh”	- shumën e depozitave të siguruara në lekë për secilën ditë të fundit të çdo muaji të tremujorit të mëparshëm (korrik, gusht, shtator).
“d”	- numri i ditëve të punës që ka tremujori 1 tetor 20xx2 – 31 dhjetor 20xx2 sipas kalendarit të Bankës së Shqipërisë. 
“d1” - numri i ditëve të punës për periudhën 10 nëntor 20xx2 – 31 dhjetor 20xx2 sipas kalendarit të Bankës së Shqipërisë.
A	- mesatarja aritmetike e shumës së depozitave të siguruara, që janë regjistruar në SHKK për secilën ditë të fundit të çdo muaji të tremujorit të mëparshëm

Mk + Mg + Msh = A lekë
 3

Primi i tremujorit 1 tetor 20xx2 – 31 dhjetor 20xx2 është i barabartë me:
P (Lekë) = “A” * 0.075%[footnoteRef:5]  [5: Sipas vendimit të Këshillit Drejtues të ASD-së me akt nënligjor të Autoritetit Mbikëqyrës (norma e primit do të jetë jo më pak se 0.1 % dhe jo më shumë se 0.5 %. 
] 


Hapi i dytë: Primi për periudhën 10 nëntor 20xx2 – 31 dhjetor 20xx2 përllogaritet si vijon:
P1 (Lekë) = “P” * _d1_ 
 d
		
Ky prim paguhet sipas njoftimit të Agjencisë.

* SHKK-ja dhe Unioni për efekt të transparencës të verifikimit të mënyrës së llogaritjes së primit të sigurimit, duhet të evidentojë në mënyrë të dukshme të gjitha hallkat e ekzekutimit të programit për llogaritjen e primit, nga momenti fillestar i të dhënave analitike për depozitat dhe kreditë, deri në shumën përfundimtare të primit të sigurimit të depozitave.

Aneksi 11

Shoqëria e kursim-kreditit ……………………………… ose
Unioni................................................................................*

DEKLARATA E PRIMIT TREMUJOR
(datë/muaj/vit)

Në zbatim të nenit 35 “Pagesa e primit” të ligjit më poshtë ju paraqesim deklaratën e parashikimit të primit tremujor për periudhën....

Përshkrimi
Mesatarja aritmetike e shumës së depozitave të siguruara, që janë të regjistruara në SHKK në ditën e fundit të çdo muaji të tremujorit të mëparshëm.
1. Shuma në lekë………………………………..
2. Norma e primit në lekë………………………..
3. Primi …………………………………..
4. Periudha e sigurimit (për të cilën paguhet)…………………………..
Në llogaritjen e mesatares aritmetike të shumës së depozitave të sigurueshme janë marrë në konsideratë:
1. Teprica kreditore e llogarisë depozitë e të gjitha llojeve, dhe interesi i llogaritur, regjistruar në ditën e fundit të çdo muaji të tremujorit të mëparshëm me përjashtim të depozitave sipas nenit 32 të ligjit.
2. Konvertimi në lekë i gjithë llogarive depozitë në monedhë të huaj, duke aplikuar kursin zyrtar të këmbimit të Bankës së Shqipërisë për çdo ditë pune, në ditën e vlerësimit.
3. Bashkimi i depozitave të siguruara të çdo depozituesi, të vendosura në disa llogari në një të vetme si dhe nivelimi i shumës me 2,000,000 lekë.
*Në rastin kur pagesa e primit të sigurimit paguhet nga Unioni për llogari të shoqërive të kursim-kreditit anëtare, kësaj deklarate i bashkëngjitet:

	Nr.
	Emërtimi i SHKK-së anëtare
	NIPTI
	Mesatarja e depozitave
	Primi (0,075% e mesatares së depozitave)

	1.
	
	
	
	

	2.
	
	
	
	



Aneksi 12
Klasifikimi i depozitave

Tabela 1
	KLASIFIKIMI I DEPOZITAVE TË INDIVIDËVE
QË PËRFITOJNË NGA SKEMA E SIGURIMIT TË DEPOZITAVE
Muaji…..
000/lekë

	
Struktura e depozitave
	Totali


	të individëve
	Nr. i depozitave
	Nr. i depozitueseve
	Shuma

	Deri në 500 000
	
	
	

	500 001 - 1 000 000
	
	
	

	1 000 001 - 1 500 000
	 
	
	 

	1 500 001 - 2 000 000
	 
	
	 

	2 000 001 - 2 250 000
	
	
	

	2 250 001 - 2 500 000
	 
	
	 

	mbi 2 500 000
	 
	
	 

	Total
	
	
	

	Totali i depozitave të SHKK-së sipas bilancit
	 
	
	 

	
Shënim: Informacioni të përmbajë të gjitha depozitat në fund të çdo muaji dhe në çdo lloj monedhe të konvertuara në lekë sipas kursit zyrtar të këmbimit të Bankës së Shqipërisë për ditën e fundit të muajit. Nëse një depozitues ka më shumë se një depozitë, secila depozitë do të shënohet në segmentin përkatës, pra nuk do të kemi mbledhje të tyre.



	KLASIFIKIMI I DEPOZITAVE NË VALUTË TË INDIVIDËVE
QË PËRFITOJNË NGA SKEMA E SIGURIMIT TË DEPOZITAVE
Muaji…..
000/lekë

	
	Totali

	Struktura e depozitave
	

	të individëve
	Nr. i depozitave
	Nr. i depozitueseve
	Shuma
	Valuta

	Deri në 500 000
	
	
	
	

	500 001 - 1 000 000
	
	
	
	

	1 000 001 - 1 500 000
	 
	
	 
	

	1 500 001 - 2 000 000
	 
	
	 
	

	2 000 001 - 2 250 000
	
	
	
	

	2 250 001 - 2 500 000
	 
	
	 
	

	mbi 2 500 000
	 
	
	 
	

	Total
	
	
	
	

	Totali i depozitave të SHKK-së sipas bilancit
	 
	
	 
	

	
	
	
	
	

	Shënim: Informacioni të përmbajë të gjitha depozitat në valutë, në fund të çdo muaji të konvertuara në lekë sipas kursit zyrtar ë këmbimit të Bankës së Shqipërisë për ditën e fundit të muajit. Nëse një depozitues ka më shumë se një depozitë, secila depozitë do të shënohet në segmentin përkatës, pra nuk do të kemi mbledhje të tyre.



Tabela 2
	KLASIFIKIMI I DEPOZITAVE TË AGREGUARA TË INDIVIDËVE QË PËRFITOJNË NGA SKEMA E SIGURIMIT TË DEPOZITAVE,
Muaji ….
000/lekë

	
	
	Totali

	Struktura e depozitave
	
	
	

	të individëve
	Nr. i depozitave
	Nr. i depozitueseve
	Shuma

	Deri në 500 000
	
	
	

	500 001 - 1 000 000
	
	
	

	1 000 001 - 1 500 000
	 
	
	 

	1 500 001 - 2 000 000
	 
	
	 

	2 000 001 - 2 250 000
	
	
	

	2 250 001 - 2 500 000
	 
	
	 

	mbi 2 500 000
	 
	
	 

	Total
	
	
	

	Totali i depozitave të SHKK-së sipas bilancit
	 
	
	 

	
Shënim: Informacioni të përmbajë të gjitha depozitat e mbledhura sipas shembujve më lart, në fund të çdo muaji dhe në çdo lloj monedhe të konvertuara në lekë sipas kursit zyrtar të këmbimit të Bankës së Shqipërisë për ditën e fundit të muajit. Pra një depozitues me p.sh. dy depozita nga 400 000 lekë do të paraqitet në segmentin 500 001 – 1 000 000 lekë, në kolonën e numrit do të shënohet 1 dhe në kolonën e vlerës 800 000 lekë. 










Tabela 3
KLASIFIKIMI I DEPOZITAVE QË NUK PËRFOTOJNË[footnoteRef:6] NGA SKEMAE SIGURIMIT TE DEPOZITAVE [6:  Bëhet fjalë për depozitat e përjashtuara jo për shkak të tejkalimit të nivelit të mbulimit mbi 2 000 000 lekë] 

	Muaji…..
LEKE
 000/lekë

	
	Totali

	Struktura e depozitave
	

	të individëve
	Nr. i depozitave
	Nr. i depozitueseve
	Shuma

	Deri në 500 000
	
	
	

	500 001 - 1 000 000
	
	
	

	1 000 001 - 1 500 000
	 
	
	 

	1 500 001 - 2 000 000
	 
	
	 

	2 000 001 - 2 250 000
	 
	
	 

	2 250 001 - 2 500 000
	 
	
	 

	mbi 2 500 000
	 
	
	 

	Total
	 
	
	 

	
	
	


Tabela 4
ANËTARËT DHE DEPOZITUESIT NË SHKK

	Nr.
	Emërtimi
	Numri
	Shuma

	1.
	Anëtarët e SHKK-së në total 
	
	

	2.
	Anëtarët e SHKK-së që kanë depozita
	
	

	3.
	Anëtarët e SHKK-së që kanë kredi
	
	

	4.
	Anëtarët e SHKK-së që kanë kredi dhe depozita
	
	



ANEKSI 13
Formularët e raportimit të treguesve rregullatorë:
	Nr.
	Emri i treguesit
	Kufijtë rregullatorë
	Vlera në fund të muajit
	Statusi*

	1
	Kredi standarde / Totali i portofolit të kredive
	
	
	

	2
	Aktive likuide (deri në 1 muaj) / depozita të lira me afat max 6 muaj
	
	
	

	3
	Kredi me afat mbi 5 vjet / Kapitali (pas zbritjes së aktiveve fikse)
	
	
	

	4
	Kredi me afat mbi 5 vjet / Totali i depozitave
	
	
	

	5
	Kredi me afat mbi 5 vjet / Detyrime me afat mbi 5 vjet
	
	
	

	6
	Kapitali / Teprica neto e portofolit të kredive
	
	
	

	7
	Kapitali / Aktive të qëndrueshme (neto) 
	
	
	

	8
	Kapitali / Totali i kredive me probleme të pagarantuara 
	
	
	


*shënim: në kolonën statusi do të shënohet vetëm respektuar ose thyer sipas rastit.
Ky formular do të plotësohet për çdo shkk brenda datës 10 të çdo muaji. Për SHKK-të me thyerje të treguesve të kapitalit ose kredive me probleme SHKK-ja ose unioni duhet të paraqesë edhe deklaratën e primit shtesë.
ANEKSI 14

Shoqëria e kursim-kreditit ……………………………… ose
Unioni................................................................................*






DEKLARATA E PRIMIT SHTESË
(datë/muaj/vit)

Në zbatim të nenit 66, paragrafi 8 i ligjit më poshtë ju paraqesim deklaratën e përllogaritjes së primit shtesë
Përshkrimi
Ky prim shtesë duhet paguar nga shkk _______, me numër NIPT-i _________, për shkak të thyerjes së treguesit rregullator _____________, në muajin _______ 20___.
Mesatarja aritmetike e shumës së depozitave të siguruara, që ka shërbyer si bazë për përllogaritjen e primit të fundit të paguar për tremujorin e ______ të vitit ______ është _______ lekë.
Primi i llogaritur për t’u paguar është ________ lek
Emri i SHKK-së ____________________ 
Adresa______________________________________________
Kryetari i Bordit Drejtues të SHKK-së	 Kryetari i komitetit mbikëqyrës të SHKK-së 
 (emër, mbiemër, firmë)			 (emër, mbiemër, firmë
Përfaqësuesi i Unionit ______________ 
 (emër, mbiemër, firmë)

Aneksi 15
Formular raportimi tremujor 1
Anëtarësimi i SHKK-ve sipas unioneve
	Unioni
	SHKK-ja
	Lloji i anëtarësisë*
	Adresa e selisë
	Kryetari i bordit
	Kontakt për kryetarin e bordit
	Numri i anëtarëve
	Numri i depozituesve
	

	
	
		
	
	
	
	
	
	


*Shënim: lloji i anëtarësisë nënkupton shpërndarjen sipas, p.sh., zonës gjeografike për SHKK me anëtarë një fshat, qendrës së punës për SHKK-të me anëtarë të një profesioni etj. 


